rejauldu/bengali-wikipedia huggingface dataset:
আইএনএস আংগ্রে হলো মুম্বাইয়ে অবস্থিত ভারতীয় নৌবাহিনীর একটি স্থলঘাঁটি (স্টোন ফ্রিগেট)। এই অবকাঠামো পশ্চিম নৌবাহিনী কমান্ডের তীরবেষ্টিত লজিস্টিক ও প্রশাসনিক সহায়তা কেন্দ্র হিসেবে ব্যবহৃত হয়। এটি কমান্ডের ঘাঁটিসমূহের জাহাজ ডিপো এবং পশ্চিম নৌবাহিনী কমান্ড ফ্ল্যাগ অফিসার কমান্ডিং-ইন-চিফের কার্যালয় হিসেবেও ব্যবহৃত হয়। মারাঠা নৌসেনার সেনাপতি কানহৌজি আংগ্রের নামানুসারে এই ঘাঁটির নামকরণ করা হয়েছে।   ইতিহাস  ১৫৪৮ সালে গার্সিয়া ডি ওর্টা পর্তুগালের রাজা তৃতীয় জনের থেকে মহারাষ্ট্রের উপকূলে জলাভূমিবেষ্টিত কিছু দ্বীপের ইজারা নেন, যা পরবর্তীতে বোম্বে নামে প্রতিষ্ঠিত হয়। ওর্টা সেখানে ম্যানর হাউজ নামে কাঠের একটি দালান নির্মাণ করেন। পরবর্তীতে তিনি ম্যানর হাউজের চারপাশে সমুদ্র প্রাচীর নির্মাণ করেন এবং প্রতিরক্ষার্থে চারটি কামান স্থাপন করেন। এই এলাকাটি বোম্বে দুর্গ বা দুর্গ ব্যারাক নামে পরিচিতি পায়। ইংল্যান্ডের রাজা দ্বিতীয় চার্লস ও পর্তুগালের রাজা চতুর্থ জনের কন্যা ব্রাগাঞ্জার ক্যাথরিনের বৈবাহিক চুক্তির অংশ হিসেবে এই দ্বীপগুলোর মালিকানা ইংরেজ সাম্রাজ্যকে যৌতুক হিসেবে প্রদান করা হয়। ১৬৬৮ সালে ব্রিটিশ ইস্ট ইন্ডিয়া কোম্পানি সাম্রাজ্যের থেকে বোম্বেকে ইজারা নেয় এবং ১৮৮৬ সালে এর সদর দপ্তর গুজরাটের সুরাট থেকে বোম্বের দুর্গ ব্যারাকে স্থানান্তর করে।  ১৯৪০ সালে দুর্গটিকে রয়েল ইন্ডিয়ান নেভির নৌঘাঁটি এইচএমআইএস ডালহৌসি হিসেবে ঘোষণা করা হয়। ১৯৫০ সালের ২৬ জানুয়ারি ভারত প্রজাতন্ত্র হিসেবে ঘোষিত হলে ঘাঁটির নাম পরিবর্তন করে আইএনএস ডালহৌসি রাখা হয়। ১৯৫১ সালের ১৫ সেপ্টেম্বর মারাঠা নৌসেনার বিখ্যাত সেনাপতি (সারখেল) কানহৌজি আংগ্রের নামানুসারে এর নামকরণ করা হয় আইএনএস আংগ্রে।   বর্তমান অবস্থা  আইএনএস আংগ্রে বর্তমানে পশ্চিম নৌসেনা কমান্ড ঘাঁটির জাহাজ ডিপো হিসেবে ব্যবহৃত হয়। এটি কমান্ডের লজিস্টিক ও প্রশাসনিক অবকাঠামো হিসেবে মুম্বাই-ভিত্তিক সকল জাহাজ ও ইউনিটকে নিয়ন্ত্রণ করে। ম্যানর হাউজ পুনর্নির্মাণ ও সংস্কার করার পর তা পশ্চিম নৌবাহিনী কমান্ড ফ্ল্যাগ অফিসার কমান্ডিং-ইন-চিফের কার্যালয় হিসেবে ব্যবহৃত হচ্ছে। এই অবকাঠামোর কমান্ডিং অফিসার (সিও) একইসাথে দক্ষিণ মুম্বাইয়ের স্টেশন কমান্ডার হিসেবেও কাজ করেন। তিনি এক তারকাবিশিষ্ট কমোডর র‍্যাংকের কর্মকর্তা। এই ঘাঁটি নৌবাহিনীর ব্যারাক হিসেবে পরিচিত হওয়ায় কমান্ডিং অফিসার কম্বর‍্যাক্স (কমোডর নেভাল ব্যারাকস) নামেও পরিচিত।   প্রতীক  আইএনএস আংগ্রের প্রতীকে পশ্চিমঘাট নামে পরিচিত সহ্যাদ্রি পর্বতমালার শীর্ষ চূড়াগুলোয় সংস্থাপিত ত্রিশূল প্রত্যক্ষ করা যায়। এই ত্রিশূল ছত্রপতি শিবাজীর অধীনে মারাঠাদের পূজিত শক্তির প্রতীক।   আরও দেখুন   ভারতীয় নৌবাহিনী ঘাঁটির তালিকা  ভারতীয় নৌবাহিনীর বর্তমান নৌযানের তালিকা   তথ্যসূত্র    গ্রন্থপঞ্জি     বিষয়শ্রেণী:১৫৪৮-এ ভারতে প্রতিষ্ঠিত বিষয়শ্রেণী:১৫৪৮-এ সম্পূর্ণ ভবন ও অবকাঠামো আংগ্রে বিষয়শ্রেণী:মুম্বইয়ের ভবন ও স্থাপনা বিষয়শ্রেণী:১৯৪০-এ প্রতিষ্ঠিত সামরিক স্থাপনা
তানযীমুল মাদারিসিদ দ্বীনিয়া বাংলাদেশ () হল বাংলাদেশে অবস্থিত সরকার স্বীকৃত উত্তরবঙ্গ ভিত্তিক একটি কওমি মাদ্রাসা শিক্ষা বোর্ড, যা বগুড়া জামিল মাদ্রাসার অধীনে পরিচালিত হয়। ১৯৯৫ সালের ৩ এপ্রিল মুফতি আবদুর রহমানের উদ্যোগে এটি প্রতিষ্ঠিত হয়। এই বোর্ডের অধীনে প্রায় ১৫৬৩টি মাদ্রাসা রয়েছে।   ইতিহাস  ১৯৯৫ সালের ৩ এপ্রিল মুফতি আবদুর রহমানের উদ্যোগে আল জামেয়াতুল ইসলামিয়া কাছেমুল উলুম বগুড়ায় উত্তরবঙ্গের ১৬টি জেলা হতে আগত ৪ শতাধিক মাদ্রাসার দায়িত্বশীলদের উপস্থিতিতে একটি ওলামা সম্মেলন অনুষ্ঠিত হয়। উক্ত সম্মেলনে সর্বসম্মতিক্রমে “তানযীমুল মাদারিসিদ দ্বীনিয়া বাংলাদেশ” নামে একটি বোর্ড গঠনের সিদ্ধান্ত হয়। উক্ত সম্মেলনের ঘোষণা মোতাবেক এই বোর্ড হবে সমগ্র বাংলাদেশে বিশেষ ভাবে উত্তরবঙ্গে অবস্থিত কওমি মাদ্রাসা সমূহের শিক্ষা-দীক্ষা ও ইসলামি সভ্যতা - সংস্কৃতির নিয়ন্ত্রণ, উন্নয়ন ও সম্প্রসারণ সংক্রান্ত জাতীয় প্রতিষ্ঠান।  ২০০৮ সালের ৮ এপ্রিল মজলিসে শুরার বৈঠকে বোর্ডের কার্যাদি সুচারুরূপে ও সুশৃংখলভাবে পরিচালিত হওয়ার জন্য একটি গঠনতন্ত্র অনুমোদিত হয় এবং তা মুদ্রিত হয়।  কওমি মাদ্রাসার সাথে জঙ্গিবাদের সংশ্লিষ্টতা নিয়ে সারাদেশে আলোচনা শুরু হলে ২০১৬ সালের ৯ ফেব্রুয়ারি তানযীম বোর্ড বগুড়ায় একটি সম্মেলনের আয়োজন করে। এই সম্মেলনে দেড় হাজারের অধিক প্রতিষ্ঠানের দায়িত্বশীল যোগদান করে। উক্ত সম্মেলনের ঘোষিত হয়, “সন্ত্রাস ও জঙ্গিবাদের সঙ্গে কওমি মাদ্রাসার আলেম-উলামাদের কোনো সম্পর্ক অতীতে ছিল না, এখনও নেই। থাকার প্রশ্নই আসে না। কেননা ইসলাম সব ধরনের সন্ত্রাসের বিরুদ্ধে।”  উল্লেখযোগ্য প্রতিষ্ঠান বোর্ডের অধীনে এক সহস্রাধিক মাদ্রাসা রয়েছে। তার মধ্যে উল্লেখযোগ্য হলো: আল জামিয়া আল ইসলামিয়া কাসেমুল উলুম বগুড়া জামেয়া আরাবিয়া শামছুল উলুম কারবালা মাদ্রাসা আল জামিয়া আল ইসলামিয়া আল্লামা মুহাম্মদ মিয়া কাসেমী মাদ্রাসা জামিয়া আরাবিয়া নিউ টাউন, দিনাজপুর আল জামিয়া আল ইসলামিয়া মাদীনাতুল উলুম থানাঘাট শাহজাদপুর,সিরাজগঞ্জ  জামিয়া হুসাইনিয়া খুকনী, সিরাজগঞ্জ শাহ কামালিয়া মদিনাতুল উলুম কওমি মাদ্রাসা মদিনাতুল উলুম চকসূত্রাপুর মাদ্রাসা মাদ্রাসাতুল উলুমিল ইসলামিয়া রৌহা, সিরাজগঞ্জ দারুল উলুম মোহাম্মদপুর মাদ্রাসা রেলবাজার, পাবনা আল জামিয়াতুল আহলিয়াতুল আমিনিয়া তামাই সিরাজগঞ্জ   আরও দেখুন   দেওবন্দি সংগঠনের তালিকা আঞ্জুমানে ইত্তেহাদুল মাদারিস বাংলাদেশ বেফাকুল মাদারিসিল আরাবিয়া বাংলাদেশ কওমি মাদ্রাসার শিক্ষাবোর্ডের তালিকা দেওবন্দি বিশ্ববিদ্যালয়ের তালিকা   তথ্যসূত্র    বহিঃসংযোগ    ওয়েবসাইট  –– আল হাইআতুল উলয়ার অফিসিয়াল ওয়েবসাইট  বিষয়শ্রেণী:১৯৯৫-এ বাংলাদেশে প্রতিষ্ঠিত বিষয়শ্রেণী:কওমি মাদ্রাসার শিক্ষা বোর্ড বিষয়শ্রেণী:দেওবন্দি সংগঠন বিষয়শ্রেণী:তানযীমুল মাদারিসিদ দ্বীনিয়া বাংলাদেশ
বালুখালি শরণার্থী শিবির হল বাংলাদেশের কক্সবাজারে অবস্থিত একটি শরণার্থী শিবির। আন্তর্জাতিক অভিবাসন সংস্থা বালুখালি এবং তৎসংলগ্ন কুতুপালং শরনার্থী শিবিরকে একত্রে এই দুটিকে "কুতুপালং-বালুখালি সম্প্রসারণ স্থান" নামে ডাকে। ২০২১ সালের মার্চ মাসে এক অগ্নিকাণ্ডে এই শিবিরের অনেক ঘরবাড়ি ক্ষতিগ্রস্ত হয় ও হতাহতের ঘটনা ঘটে।  চিত্রসম্ভার  আরো দেখুন   বাংলাদেশে রোহিঙ্গা শরণার্থী   মায়ানমারে মুসলিম নির্যাতন  নয়াপাড়া শরণার্থী শিবির  তথ্যসূত্র   বিষয়শ্রেণী:চট্টগ্রাম বিভাগের জনবহুল স্থান বিষয়শ্রেণী:বাংলাদেশে অবস্থিত শরণার্থী শিবির বিষয়শ্রেণী:রোহিঙ্গা অভিবাসী
কৃষ্ণকুমার চৌধুরী (বা কৃষ্ণগোপাল চৌধুরী (আনু. ১৯১৮ - ৫ জুন, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ১৯৩৩ সালে মাস্টারদা সূর্যসেন এবং তারকেশ্বর দস্তিদারের মৃত্যুদণ্ডের প্রতিশোধ গ্রহণের জন্য চট্টগ্রাম যুব বিপ্লবী দলের চার জন সদস্য ইউরোপীয় ক্লাব (পল্টন) মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে বোমা ও রিভলভারের সাহায্যে কয়েকজন অফিসারকে আক্রমণ করেন। এতে পুলিস সুপার পিটার ক্লিয়ারি নিহত হয় এবং কয়েকজন শ্বেতাঙ্গ আহত হন। মিলিটারির পাল্টা আক্রমণে ঘটনাস্থলে নিত্যরঞ্জন সেন এবং হিমাংশুবিমল চক্রবর্তী নিহত হন। কৃষ্ণকুমার চৌধুরী এবং হরেন্দ্রনাথ চক্রবর্তী গ্রেপ্তার হন। বিচারে দুজনেরই ফাঁসি হয়। ১৯৩৪ সনের ৫ ই জুন তারা মেদিনীপুর কেন্দ্রীয় কারাগারে ফাঁসিতে মৃত্যুবরণ করেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৫৭, ৮৬৪,   জন্ম কৃষ্ণকুমার চৌধুরীর (বা কৃষ্ণগোপাল চৌধুরী) জন্ম চট্টগ্রামের ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৩। কেলিশহরে। পিতা হেমেন্দ্রলাল চৌধুরী।   তথ্যসূত্র      বিষয়শ্রেণী:১৯১৮-এ জন্ম বিষয়শ্রেণী:১৯৩৪-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:চট্টগ্রাম জেলার বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:সূর্য সেন বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত বিষয়শ্রেণী:বাঙালি বিপ্লবী বিষয়শ্রেণী:২০শ শতাব্দীতে যুক্তরাজ্য দ্বারা মৃত্যুদণ্ড বিষয়শ্রেণী:মৃত্যুদণ্ড কার্যকর হওয়া বিপ্লবী বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
স্যার ব্রায়ান ক্যাল্ডওয়েল কুক ব্যাটসফোর্ড (১৮ ডিসেম্বর ১৯১০ - ৫ মার্চ ১৯৯১) ছিলেন একজন ইংরেজ চিত্রশিল্পী, ডিজাইনার, প্রকাশক এবং কনজারভেটিভ পার্টির রাজনীতিবিদ। ব্রায়ান ক্যাল্ডওয়েল কুক হিসাবে বাকিংহামশায়ারের জেরার্ডস ক্রসে জন্মগ্রহণ করেন, তিনি ১৯৪৬ সালে তার মায়ের প্রথম নাম ব্যাটসফোর্ড গ্রহণ করেন। ব্রায়ান কুক হিসাবে, তিনি ১৯৩০ থেকে ১৯৫০ এর দশক পর্যন্ত ( দ্য ফেস অফ ব্রিটেন সিরিজের বইগুলি সহ) উচ্চ সংগ্রহযোগ্য ব্যাটসফোর্ড বইগুলির ধুলো জ্যাকেটের চিত্রকর/ডিজাইনার হিসাবে সুপরিচিত ছিলেন।  তিনি রেপটন স্কুলে শিক্ষিত হন, ১৯২৪-২৮ যেখানে তিনি ছবি আঁকা শুরু করেন। ১৯২৮ সালে তিনি বিটি ব্যাটসফোর্ডের প্রকাশনা সংস্থার উৎপাদন বিভাগে কাজ শুরু করেন, যার মধ্যে তার চাচা হ্যারি ব্যাটসফোর্ড চেয়ারম্যান ছিলেন। তার প্রথম ডাস্ট জ্যাকেট ছিল ইংল্যান্ডের গ্রাম (১৯৩২) এর জন্য যখন তার বয়স ছিল ২১ বছর। জ্যাকেটের স্বতন্ত্র স্পন্দনশীল রঙ জিন বার্টি প্রক্রিয়া দ্বারা অর্জন করা হয়েছিল, যা রাবার প্লেট এবং জল-ভিত্তিক কালি ব্যবহার করেছিল। তার চাচার মৃত্যুর পর, তিনি ১৯৫২ থেকে ১৯৭৪ সাল পর্যন্ত ব্যাটসফোর্ডের চেয়ারম্যান ছিলেন।  ফ্লাইট লেফটেন্যান্ট ব্রায়ান কুক হিসাবে তিনি ১৯৪৫ সালের এপ্রিলে একটি উপনির্বাচনে চেমসফোর্ডের রক্ষণশীল আসন রক্ষা করতে ব্যর্থ হন যা স্বল্পকালীন কমন ওয়েলথ পার্টির হয়ে আর্নেস্ট মিলিংটন জিতেছিলেন। তিনি ১২ জুন ১৯৫৮-এ উপনির্বাচনে ইলিং সাউথের সংসদ সদস্য নির্বাচিত হন। ফেব্রুয়ারী ১৯৭৪ সালের সাধারণ নির্বাচনের জন্য এটি বাতিল না হওয়া পর্যন্ত তিনি আসনটি ধরে রেখেছিলেন এবং আবার সংসদে দাঁড়াননি। তিনি ১৯৭৪ সালে নাইট উপাধি লাভ করেন। London Gazette 2 April 1974, issue no. 46254 তিনি ল্যাম্ব হাউসের ভাড়াটে ছিলেন, রাই, ইস্ট সাসেক্সের জাতীয় ট্রাস্ট সম্পত্তি, The National Trust; Lamb House ১৯৮০-৮৭।   তথ্যসূত্র       বহিঃসংযোগ    ব্রায়ান কুক ব্যাটসফোর্ড - জীবনী এবং ডিজাইনের গ্যালারি  ব্যাটসফোর্ড লিমিটেড দ্বারা মুদ্রিত দাবার বইয়ের সূচী বিষয়শ্রেণী:নাইটস ব্যাচেলর বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৯১-এ মৃত্যু বিষয়শ্রেণী:১৯১০-এ জন্ম
পূজা ব্যানার্জি বা পূজা বন্দ্যোপাধ্যায় (জন্ম: ১৯ নভেম্বর, ১৯৯১) একজন ভারতীয় টেলিভিশন অভিনেত্রী, যিনি এমটিভি ইন্ডিয়ার রোডিজ ৮-এ অংশ নিয়েছিলেন এবং তিনি স্টার প্লাসের কসৌটি জিন্দেগি কে ধারাবাহিক নাটকে নিবেদিতা বসু চরিত্রে অভিনয় করার জন্য পরিচিত।   প্রাথমিক জীবন  পূজা নাগপুরের সেন্টার পয়েন্ট স্কুল এবং হিসলপ কলেজ থেকে তার পড়ালেখা করেছিলেন। তিনি বাণিজ্যে স্নাতক ডিগ্রি অর্জন এবং ইংরেজি সাহিত্যে স্নাতকোত্তর সম্পন্ন করেছিলেন। জাতীয় স্তরের সাঁতার প্রতিযোগিতায়  তিনি মহারাষ্ট্রের প্রতিনিধিত্ব করেছিলেন।   ব্যক্তিগত জীবন  পূজা ২০১৭ সালে অলিম্পিয়ান সাঁতারু সন্দীপ সেজওয়ালের সাথে বিয়ে করেছিলেন। তাকে (সন্দীপ) তৎকালীন রাষ্ট্রপতি প্রণব মুখার্জি অর্জুনা পুরস্কার প্রদান করেছিলেন।   টেলিভিশন   বছর  প্রদর্শনী  ভূমিকা  চ্যানেল  সূত্র  ২০১১  রোডিজ ৮  প্রতিযোগী  এমটিভি ইন্ডিয়া  ২০১২  এক দুসরে সে কারতে হ্যাঁয় পেয়ার হাম  তেজাল মজুমদার  স্টার প্লাস    ২০১৩  দ্য অ্যাডভেঞ্চারস অফ হাতিম  পেরিজাদ  লাইফ ওকে    ২০১৫ - ২০১৬  সুইম টিম  রেওয়া মাথুর  চ্যানেল ভি ভারত    ২০১৫  হাল্লা বোল মরসুম ২  মীরা  মান না মান ম্যাঁয় তেরা মেহমান  আনারকলি  ডিজনি চ্যানেল ভারত  ২০১৬  নাগার্জুন - এক যোদ্ধা  নূরি  লাইফ ওকে  ২০১৭  চন্দ্রনন্দিনী  বিশাখা  স্টার প্লাস    চন্দ্রকান্ত  সূর্যকান্ত  কালার্স টিভি    ২০১৮  দিল হি তো হ্যাঁয়  আরোহি  সনি টিভি   বিক্রম বেতাল কি রহস্য কথা  রাজকুমারী সোনপ্রভা  অ্যান্ডটিভি  ২০১৮ - বর্তমান  কসৌটি জিন্দেগি কে  নিবেদিতা বসু সেনগুপ্ত  স্টার প্লাস  ২০১৯  নাচ বালিয়ে ৯  প্রতিযোগী    সঙ্গীত ভিডিও   বছর  অ্যালবাম  গান  সহ-তারকা  ২০১৬  আপ সে মৌসিকি  "আপ সে মৌসিকি"  হিমেশ রেশামিয়া    ওয়েব সিরিজ   বছর  শিরোনাম  ভূমিকা  প্রচারের মাধ্যম  সূত্র  ২০১৮  কেহনে কো হামসাফার হ্যাঁয়  বনি মেহরা  আল্ট বালাজী    ২০১৯  কেহনে কো হামসাফার হ্যাঁয় ২      তথ্যসূত্র    বহিঃসংযোগ      বিষয়শ্রেণী:১৯৯১-এ জন্ম বিষয়শ্রেণী:এমটিভি রোডিসের প্রতিযোগী বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় অভিনেত্রী
পদ্মিনী দেবী (জন্ম: সিরমুরের রাজকুমারী পদ্মিনী দেবী; ২১শে সেপ্টেম্বর ১৯৪৩) হলেন জয়পুরের রাজমাতা।   প্রারম্ভিক জীবন  পদ্মিনী দেবীর জন্ম সিরমুরের রাজপরিবারে। বর্তমানে জায়গাটি হিমাচল প্রদেশে অবস্থিত। তাঁর পিতা, সিরমুরের মহারাজা রাজেন্দ্র প্রকাশ, ১৯৩৩-১৯৬৪ সাল পর্যন্ত সিরমুরের শাসক ছিলেন। তাঁর মা ছিলেন ইন্দিরা দেবী, যিনি পালিটানার মহারাজা ঠাকুর বাহাদুর সিংহজি মান সিংহজির কন্যা। তিনি মুসৌরিতে কনভেন্ট শিক্ষা লাভ করেন এবং তারপর লন্ডন ও সুইজারল্যান্ডের স্কুল শিক্ষা সমাপ্ত করেন।  তিনি 'মহারাজা সওয়াই মান সিং দ্বিতীয়' জাদুঘরের সভাপতি ছিলেন। তিনি রাজস্থানের জয়পুরের জনগণের জন্য সামাজিক কর্মকাণ্ড এবং কল্যাণে গভীর আগ্রহী ছিলেন।   ব্যক্তিগত জীবন  থাম্ব|জয়পুরের মহারাজা এবং মহারানি   বিবাহ  ১৯৬৬ সালের ১০ই মার্চ দিল্লিতে আয়োজিত এক অনুষ্ঠানে, জয়পুরের মহারাজা দ্বিতীয় সওয়াই মান সিং এবং তাঁর প্রথম স্ত্রী মহারানি মারুধর কানওয়ারের জ্যেষ্ঠ পুত্র ভবানী সিংকে তিনি বিয়ে করেন।   সন্তান  তাঁর একমাত্র সন্তান দিয়া কুমারী, বিদ্যাধর নগর সংসদীয় আসনের ভারতীয় সংসদ সদস্য এবং ভারতীয় জনতা পার্টির সদস্য। তিনি রাজস্থানের ষষ্ঠ উপ-মুখ্যমন্ত্রী।  নাতি-নাতনি  তাঁর একমাত্র সন্তান রাজকুমারী দিয়া কুমারী মহারাজা নরেন্দ্র সিংহের সাথে বিবাহ বন্ধনে আবদ্ধ হন। তাঁদের তিন সন্তান হয়, যাঁরা হলেন জয়পুরের মহারাজা পদ্মনাভ সিং, যিনি একজন প্রতিষ্ঠিত পোলো খেলোয়াড়, জয়পুরের রাজকুমারী গৌরবী কুমারী, যিনি একজন নারীবাদী ও পিডিকেএফ-এর সাধারণ সম্পাদক এবং সিরমুরের মহারাজা লক্ষ্যরাজ প্রকাশ সিং, যিনি সিরমুরের রাজা। রাজমাতা পদ্মিনী দেবী এঁদের মাতামহী ছিলেন।   তথ্যসূত্র   বিষয়শ্রেণী:২০শ শতাব্দীর ভারতীয় নারী বিষয়শ্রেণী:রাজস্থানের রাজনীতিতে নারী বিষয়শ্রেণী:জয়পুরের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৪৩-এ জন্ম বিষয়শ্রেণী:অপর্যালোচিত অনুবাদসহ পাতা
ওরেগন ( , ) হল মার্কিন যুক্তরাষ্ট্রের প্রশান্ত মহাসাগরীয় উত্তর-পশ্চিম অঞ্চলের একটি অঙ্গরাজ্য। এটি পশ্চিম মার্কিন যুক্তরাষ্ট্রের একটি অংশ, যেখানে এর উত্তরে কলম্বিয়া নদী ও ওয়াশিংটন, উত্তরে স্নেক নদী ও আইডাহো, দক্ষিণে ক্যালিফোর্নিয়া ও নেভাডা এবং পশ্চিম সীমানা প্রশান্ত মহাসাগর দ্বারা গঠিত।  মন্তব্য    তথ্যসূত্র    বহিঃসংযোগ      Oregon Encyclopedia  Oregon State Databases at the American Library Association  Retrieved July 25, 2009, from New Advent.    বিষয়শ্রেণী:মার্কিন যুক্তরাষ্ট্রের অঙ্গরাজ্য বিষয়শ্রেণী:উদ্ধৃতি শৈলীতে স্পেনীয় ভাষার উৎস (es) বিষয়শ্রেণী:মার্কিন যুক্তরাষ্ট্রের পশ্চিম উপকূলের অঙ্গরাজ্য বিষয়শ্রেণী:১৮৫৯-এ প্রতিষ্ঠিত রাষ্ট্র ও অঞ্চল বিষয়শ্রেণী:১৮৫৯-এ মার্কিন যুক্তরাষ্ট্রে প্রতিষ্ঠিত
মানবাজার (বিধানসভা কেন্দ্র) ভারতের পশ্চিমবঙ্গ রাজ্যের  পুরুলিয়া জেলার একটি বিধানসভা কেন্দ্র। ২০১১ সাল থেকে এই কেন্দ্রটি তপসিলি উপজাতির জন্য সংরক্ষিত কিন্তু পূর্বে এটি উন্মুক্ত ছিল। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২৪৩ নং মানবাজার (এসটি) বিধানসভা কেন্দ্রটি মানবাজার-১ এবং পুঞ্চা সমষ্টি উন্নয়ন ব্লক এবং ছাতুমাদার, ডালডালি এবং মঙ্গুরিয়া লালপুর গ্রাম পঞ্চায়েত গুলি হুড়া সমষ্টি উন্নয়ন ব্লক এর অন্তর্গত।  মানবাজার (এসটি) বিধানসভা কেন্দ্রটি ৩৫ নং পুরুলিয়া লোকসভা কেন্দ্র এর অন্তর্গত।   বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল  ১৯৫১ মানবাজার তথা পাটমদানিতাই সিং সরদারলোক সেবক সংঘ সত্য কিঙ্কর মাহাতোলোক সেবক সংঘ১৯৫৭মানবাজারচৈতান মাঝি নির্দল সত্য কিঙ্কর মাহাতোনির্দল ১৯৬২গিরিশ মাহাতোলোক সেবক সংঘ১৯৬৭গিরিশ মাহাতোনির্দল১৯৬৯গিরিশ মাহাতোলোক সেবক সংঘ১৯৭১সীতারাম মাহাতো ভারতীয় জাতীয় কংগ্রেস১৯৭২সীতারাম মাহাতোভারতীয় জাতীয় কংগ্রেস১৯৭৭নকুল চন্দ্র মাহাতোভারতের কমিউনিস্ট পার্টি (মার্ক্সবাদী)১৯৮২কমলাকান্ত মাহাতোভারতের কমিউনিস্ট পার্টি (মার্ক্সবাদী)১৯৮৭কমলাকান্ত মাহাতোভারতের কমিউনিস্ট পার্টি (মার্ক্সবাদী)১৯৯১ কমলাকান্ত মাহাতোভারতের কমিউনিস্ট পার্টি (মার্ক্সবাদী)১৯৯৬ কমলাকান্ত মাহাতোভারতের কমিউনিস্ট পার্টি (মার্ক্সবাদী)২০০১ শাম্যা প্যারি মাহাতোভারতের কমিউনিস্ট পার্টি (মার্ক্সবাদী)২০০৬ শাম্যা প্যারি মাহাতোভারতের কমিউনিস্ট পার্টি (মার্ক্সবাদী)২০১১সন্ধ্যারানি টুডুসর্বভারতীয় তৃণমূল কংগ্রেস  নির্বাচনী ফলাফল ২০১১  ১৯৭৭-২০০৬ ২০০৬ এবং ২০০১ সালের বিধানসভা নির্বাচনে, সিপিআই (এম) এর শাম্যা প্যারি মাহাতো মানবাজার কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের কামাক্ষা প্রসাদ সিং দেও কে এবং তৃণমূল কংগ্রেসের সীতারাম মাহাতোকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর কমলাকান্ত মাহাতো ১৯৯৬ সালে কংগ্রেসের সীতারাম মাহাতোকে, ১৯৯১ সালে কংগ্রেসের নির্মল প্রসাদ মাহাতোকে, ১৯৮৭ এবং ১৯৮২ সালে কংগ্রেসের সীতারাম মাহাতোকে পরাজিত করেন। সিপিআই (এম) এর নকুল চন্দ্র মাহাতো ১৯৭৭ সালে কংগ্রেসের সীতারাম মাহাতোকে পরাজিত করেন।  ১৯৫১-১৯৭২ ১৯৭২ এবং ১৯৭১ সালে কংগ্রেসের সীতারাম মাহাতো জয়ী হন। লোক সেবক সংঘ/নির্দলের গিরিশ মাহাতো ১৯৬৯, ১৯৬৭ এবং ১৯৬২ সালে জয়ী হন। ১৯৫৭ সালে মানবাজার একটি যৌথ আসন ছিল,তার মধ্যে একটি আসন এসটি-র জন্য সংরক্ষিত ছিল। ১৯৫৭ সালে নির্দলের চৈতান মাঝি এবং সত্য কিঙ্কর মাহাতো উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, মানবাজার তথা পাটমদা নামে একটি যৌথ আসন ছিল। এই অংশটি বিহারের অংশ ছিল এখন পুরুলিয়া জেলার অন্তর্গত। ১৯৫১ সালে লোক সেবক সংঘের নিতাই সিং সরদার এবং সত্য কিঙ্কর মাহাতো উভয়ই জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:পুরুলিয়া জেলার রাজনীতি
লেকে ওহেদ (জন্ম: ৭ মে ১৯৮৬) একজন নাইজেরীয় ক্রিকেটার। তিনি ২০১৩ আইসিসি ওয়ার্ল্ড ক্রিকেট লিগ বিভাগ সিক্স টুর্নামেন্টে খেলেছিলেন।  ২০১৯ সালের মে মাসে উগান্ডায় আইসিসি টি-টোয়েন্টি বিশ্বকাপ আফ্রিকা বাছাইপর্বের টুর্নামেন্টের আঞ্চলিক ফাইনালের জন্য তাকে নাইজেরিয়ার দলে জায়গা দেওয়া হয়েছিল।  ২০ ই মে, ২০১৯ তে কেনিয়ার বিপক্ষে নাইজেরিয়ার হয়ে টি-টোয়েন্টি আন্তর্জাতিক টি-টোয়েন্টি) তে আত্মপ্রকাশ করেছেন।  অক্টোবরে ২০১৯, সংযুক্ত আরব আমিরাতের ২০১৯ আইসিসি টি -২০ বিশ্বকাপ বাছাইপর্বের টুর্নামেন্টের জন্য তাকে নাইজেরিয়ার দলে জায়গা দেওয়া হয়েছিল।    তথ্যসূত্র    বহিঃসংযোগ     বিষয়শ্রেণী:নাইজেরিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:নাইজেরীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম
থাম্ব|নলডাঙ্গা প্রাসাদ, লাট্টু পাহাড়, সিমুলতলা জামুই জেলা হল ভারতের বিহার রাজ্যের ৩৮টি জেলার অন্যতম। ১৯৯১ সালের ২১ ফেব্রুয়ারি মুঙ্গের জেলা ভেঙে এই জেলা গঠিত হয়। এই জেলাটি বর্তমানে মাওবাদী-উপদ্রুত জেলা।  জামুই জেলার আয়তন ; যা ইন্দোনেশিয়ার ইয়ামদেনা দ্বীপের সমান। ২০০৬ সালে ভারত সরকারের পঞ্চায়েতি রাজ মন্ত্রক দেশের যে ২৫০টি জেলাকে সর্বাধিক অনগ্রসর ঘোষণা করে, জামুই জেলা তার মধ্যে একটি। এই জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে।   জনপরিসংখ্যান  ২০১১ সালের জনগণনা অনুসারে, জামুই জেলার জনসংখ্যা ১,৭৫৬,০৭৮; যা গাম্বিয়া রাষ্ট্র বা মার্কিন যুক্তরাষ্ট্রের নেব্রাস্কা রাজ্যের সমান। জনসংখ্যার হিসেবে, ভারতে এই জেলার স্থান ২৭৩তম। জেলার জনঘনত্ব  , দশকীয় বৃদ্ধির হার ২০০১-১১ দশকে ২৫.৫৪%, লিঙ্গানুপাতের হার প্রতি ১০০০ পুরুষে ৯২১ জন নারী, সাক্ষরতার হার ৬২.১৬%.  পরিবহণ  জামুই রেল স্টেশন হল পূর্ব মধ্য রেলের দানাপুর বিভাগের একটি গুরুত্বপূর্ণ স্টেশন। এই লাইনটি হাওড়া-দিল্লি মেন লাইনের মুঘলসরাই-পাটনা রুটের মাধ্যমে ভারতের মহানগরগুলির সঙ্গে যুক্ত। গ্র্যান্ড ট্রাঙ্ক রোড এই লাইন বরাবর প্রসারিত।  প্রাণী ও উদ্ভিদ  ১৯৮৭ সালে জামুই জেলায় নাগি দাম বন্যপ্রাণী অভয়ারণ্য স্থাপিত হয়। এই অভয়ারণ্যের আয়তন । ওই বছরই নাকতি দাম বন্যপ্রাণী অভয়ারণ্য স্থাপিত হয়। এই অভয়ারণ্যের আয়তন ।   পাদটীকা    বহিঃসংযোগ    Jamui Information Portal  বিষয়শ্রেণী:বিহারের জেলা বিষয়শ্রেণী:জামুই জেলা বিষয়শ্রেণী:১৯৯১-এ বিহারে প্রতিষ্ঠিত
দ্বিতীয় আপোল্লোদোতোস () একজন ইন্দো-গ্রিক রাজা ছিলেন, যিনি আনুমানিক ৮০ খ্রিস্টপূর্বাব্দ হতে ৬৫ খ্রিস্টপূর্বাব্দ পর্য্যন্ত"Monnaies Gréco-Bactriennes et Indo-Grecques, Catalogue Raisonné", Osmund Bopearachchi, 1991, Bibliothèque Nationale de France, . পাঞ্জাব অঞ্চল শাসন করেন। সিনিয়র মনে করেন যে, তিনি ৮৫ খ্রিস্টপূর্বাব্দ থেকে ৬০ খ্রিস্টপূর্বাব্দ পর্য্যন্ত রাজত্ব করেন।Senior R.C., MacDonald, D.: The Decline of the Indo-Greeks, Monographs of the Hellenic Numismatic Society, Athens (1998) তিনি ইন্দো-সিথিয় শাসক মাউয়েস দ্বারা অধিকৃত ইন্দো-গ্রিক রাজ্যের অধিকাংশ নিজের রাজ্যের অন্তর্গত করতে সক্ষম হন। এবং পরবর্তী কয়েক দশকের জন্য ঐ অঞ্চলে ইন্দো-সিথিয় জাতির রাজত্বের অবসান ঘটান।   মুদ্রা  দ্বিতীয় আপোল্লোদোতোসের নামাঙ্কিত দ্বিভাষী মুদ্রাগুলির এক পিঠে গ্রিক লিপিতে আপোল্লোদোতোউ বাসিলেওস মেগালোউ সোতেরোস কাই ফিলোপাতোপোস () এবং অপর পিঠে খরোষ্ঠী লিপিতে ত্রাতারস মহারাজস অপলতস কথাটি উৎকীর্ণ রয়েছে। তিনি বেশ কিছু রৌপ্য মুদ্রা প্রচলন করেন, যার এক পিঠে দিয়াদেম পরিহিত নিজের প্রতিকৃতি এবং অপর পিঠে এথেনার চিত্র মুদ্রিত রয়েছে। একটি মুদ্রায় অশ্বারূঢ় একজন রাজার চিত্র রয়েছে, যা মুদ্রাবিদদের মতে মহান আলেকজান্ডারের চিত্র। দ্বিতীয় আপোল্লোদোতোসের ব্রোঞ্জ মুদ্রায় অ্যাপোলোর চিত্র মুদ্রিত রয়েছে। তার বেশ কিছু মুদ্রার গুণমান খুব একটা ভালো নয় বলে অনুমান করা হয়, সেগুলি ভারতীয় ধাতুশিল্পীদের দ্বারা পূর্ব পাঞ্জাব অঞ্চলে তৈরী করা হয়েছিল, যারা গ্রিক শিল্পীদের মতো মুদ্রা নির্মাণে সমান দক্ষ ছিলেন না।"The Greeks in Bactria and India", W.W. Tarn, Cambridge University Press. দ্বিতীয় আপোল্লোদোতোস ইন্দো-সিথিয় শাসক মাউয়েসের মুদ্রায় নিজের নাম খোদাই করেন।   তথ্যসূত্র          বিষয়শ্রেণী:ইন্দো-গ্রিক শাসক
সাপ্তাহিক  একটি সাপ্তাহিক ট্যাবলয়েড  যা কান্তিপুর পাবলিকেশন্স দ্বারা নেপালে প্রকাশিত হয়।  এটি নেপালের যুবকদের মধ্যে অন্যতম জনপ্রিয় সংবাদপত্র।  সপ্তাহিক কাঠমান্ডু, ভরতপুর এবং বিরাটনগর থেকে প্রকাশিত হয়। এই সাপ্তাহিক সংবাদপত্রের সঞ্চালন ১২৫,০০০ অনুলিপির উপরে।   সম্পাদক  রাজারাম গৌতম সপ্তাহিকের প্রধান সম্পাদক।   উল্লেখযোগ্য কর্মী এবং কলামলেখক    মুকুন্দ বোগাতি   রামজী জ্ঞাওয়ালি    কৃষ্ণ ভট্টরাই   সুজিত লুইন্টেল     অভাস অধিকারী https://saptahik.com.np/author/%E0%A4%86%E0%A4%AD%E0%A4%BE%E0%A4%B8+%E0%A4%85%E0%A4%A7%E0%A4%BF%E0%A4%95%E0%A4%BE%E0%A4%B0%E0%A5%80+   তথ্যসূত্র   বিষয়শ্রেণী:নেপালের সংবাদপত্র বিষয়শ্রেণী:সাপ্তাহিক সংবাদপত্র বিষয়শ্রেণী:২০০০-এ নেপালে প্রতিষ্ঠিত
আলেকসান্দ্র রোমানোভিচ গালিয়ামভ (, ; জন্ম: ২৮ আগস্ট ১৯৯৯; আলেকসান্দ্র গালিয়ামভ নামে সুপরিচিত) হলেন একজন রুশ ফিগার স্কেটার। তিনি আন্তর্জাতিক প্রতিযোগিতার মঞ্চে আনাস্তাসিয়া মিশিনার সাথে জুটি হিসেবে ফিগার স্কেটিংয়ের পেয়ার স্কেটিং বিভাগে রাশিয়ার প্রতিনিধি হিসেবে প্রতিদ্বন্দ্বিতা করে থাকেন।  ২০০৫ সালে ফিগার স্কেটিংয়ে অভিষেক করা গালিয়ামভ রাশিয়ার হয়ে ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি ১টি স্বর্ণ পদকসহ সর্বমোট ২টি পদক জয়লাভ করেছেন।   প্রারম্ভিক জীবন আলেকসান্দ্র রোমানোভিচ গালিয়ামভ ১৯৯৯ সালের ২৮শে আগস্ট তারিখে রাশিয়ার বেরেঞ্জনিকিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন গালিয়ামভ রাশিয়ার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি আনাস্তাসিয়া মিশিনার সাথে যুগলবদ্ধ হয়ে ফিগার স্কেটিংয়ের পেয়ার স্কেটিং প্রতিযোগিতায় অংশগ্রহণ করেছিলেন। গালিয়ামভ সর্বমোট ২৩৭.৭১ পয়েন্ট নিয়ে ব্রোঞ্জ পদক জয়লাভ করেছিলেন; যেখানে শর্ট প্রোগ্রামে তারা ৮২.৭৬ পয়েন্ট নিয়ে তৃতীয় এবং ফ্রি স্কেটিংয়ে ১৫৪.৯৫ পয়েন্ট পেয়ে তৃতীয় অবস্থানে ছিলেন।  তিনি মার্ক কন্দ্রাতিউক, কামিলা ভালিয়েভা, আনাস্তাসিয়া মিশিনা, ভিক্তোরিয়া সিনিতসিনা এবং নিকিতা কাতসালাপভের সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা সর্বমোট ৭৪ পয়েন্ট অর্জন করে ব্রোঞ্জ পদক জয়লাভ করেছিলেন। শর্ট প্রোগ্রাম/রিদম ডান্সে ৩৬ পয়েন্ট স্কোর করেছিলেন এবং ফ্রি স্কেটস/ডান্সে ৩৮ পয়েন্ট অর্জন করেছিলেন।  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ পুরুষ পেয়ার স্কেটার  বিষয়শ্রেণী:রাশিয়ার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:ফিগার স্কেটিংয়ে অলিম্পিক পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী রুশ বিষয়শ্রেণী:২০২২ শীতকালীন অলিম্পিকের পদক বিজয়ী
ইয়াকুব পিওত্র মদের (; জন্ম: ৭ এপ্রিল ১৯৯৯; ইয়াকুব মদের নামে সুপরিচিত) হলেন একজন পোলীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ব্রাইটন অ্যান্ড হোভ আলবিয়ন এবং পোল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  ২০১৫ সালে, মদের পোল্যান্ড অনূর্ধ্ব-১৭ দলের হয়ে পোল্যান্ডের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত পোল্যান্ডের বয়সভিত্তিক দলের হয়ে খেলার পর, তিনি ২০২০ সালে পোল্যান্ডের হয়ে আন্তর্জাতিক পর্যায়ে অভিষেক করেছেন; পোল্যান্ডের জার্সি গায়ে তিনি এপর্যন্ত ২০ ম্যাচে ২টি গোল করেছেন।   প্রারম্ভিক জীবন  ইয়াকুব পিওত্র মদের ১৯৯৯ সালের ৭ই এপ্রিল তারিখে পোল্যান্ডের শ্চেৎসিনেকে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  মদের পোল্যান্ড অনূর্ধ্ব-১৭, পোল্যান্ড অনূর্ধ্ব-১৮, পোল্যান্ড অনূর্ধ্ব-১৯ এবং পোল্যান্ড অনূর্ধ্ব-২০ দলের হয়ে খেলার মাধ্যমে পোল্যান্ডের প্রতিনিধিত্ব করেছেন। পোল্যান্ডের বয়সভিত্তিক দলের হয়ে তিনি প্রায় ৫ বছরে ৩৬ ম্যাচে অংশগ্রহণ করে ৩টি গোল করেছেন।   পরিসংখ্যান   আন্তর্জাতিক    দল  সাল  ম্যাচ  গোল পোল্যান্ড  ২০২০  ৬  ১ ২০২১  ১২  ১ ২০২২  ২  ০ সর্বমোট  ২০  ২   তথ্যসূত্র    বহিঃসংযোগ                        বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:পোলীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:পোল্যান্ডের আন্তর্জাতিক যুব ফুটবলার বিষয়শ্রেণী:পোল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:একস্ত্রাক্লাসার খেলোয়াড় বিষয়শ্রেণী:পোলীয় প্রবাসী ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফেইয়ানর্টের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড়